NaiveNeuron/SloPal huggingface dataset:
R. Kaliňák, podpredseda vlády a minister vnútra SR: (2007-02-01):
To je práve otázka zodpovednosti prístupu k problematike. My sme postupne rozširovali tú tému len z krajských úradov na všeobecnú problematiku fungovania štátnej správy. My máme naozaj záujem po štyroch rokoch alebo po rokoch, ktoré budeme mať k dispozícii, odovzdávať štátnu správu v úplne inej kondícii, v omnoho lepšej kondícii a v efektívnej kondícii. A ak sa nám podarí urobiť všetky tieto kroky, rád budem stáť a budem konfrontovaný s kritikou toho, že sľúbili sme, že krajské úrady budeme zrušovať čo najrýchlejšie ešte do konca roku 2007 alebo do konca roku 2008. Jednoducho, tým výsledkom má byť efektívna samotná štátna správa, nielen jej heslá, a práve to rozširovanie, rozumiem svojim kolegom vo vláde, každý môže mať svoj názor na svoju špecializovanú štátnu správu, ale musím upozorniť, že v tomto prípade bude vláda rozhodovať ako kolektívny orgán a po predložení analýz budeme o tom vo vláde diskutovať. Vzhľadom na to, že, či vláda, alebo vôbec celá republika sme v demokratickom systéme, ja vítam, ak má niekto iný názor, lebo ak má iný názor, znamená, že bude s mojím konfrontovať a z toho môže vzísť ten najlepší. Obidvaja môžeme byť tak trochu mimo toho stredu a hneď potom, po diskusii môže vzniknúť ten, ktorý je najefektívnejší a ktorý práve občanom môže priniesť ten najvyšší osoh, ktorý zo štátnej správy potrebujeme dostať, a to je vlastne jej efektivita. Čiže, áno, plán legislatívnych úloh vlády z môjho pohľadu je predovšetkým informatívny materiál so záväzkami, ktoré plánujeme robiť v plánovanom čase, ale situácia v rámci riadenia krajiny, sám viete najlepšie, vyžaduje byť iniciatívnym v mnohých oblastiach. Čiže, skôr by som povedal, že plán legislatívnych úloh je minimálny dokument toho, akým spôsobom chceme postupovať v obnove našich právnych noriem a podobne. Otázka je dôležitá v tom, aby ten výstup bol kvalitný. Dá sa to urobiť, pripraviť za týždeň, dá sa to dať okamžite do legislatívneho konania cez vládu, dokonca sa to dá urobiť cestou poslaneckého návrhu. Pán poslanec, to všetko viete, ale sám viete najlepšie, že práve regióny, ktoré sú nám najbližšie a zhodou okolností je nám najbližší spoločný región východného Slovenska v oblasti Svidníka a Bardejova, týchto častí, by najviac mohol trpieť práve tým, že by sme túto prácu neodviedli kvalitne a práve tá kvalita je tou pointou, ktorú chceme 28. februára vo vláde predstaviť. Pán poslanec, ja ďakujem pekne.
Figeľ, Ján, podpredseda NR SR (2014-09-16):
S poslednou faktickou, nech sa páči, Ján Hudacký.
Vaľová, Jana, poslankyňa NR SR (2017-02-09):
Ďakujem veľmi pekne. Viete, toto je taký typický, taký typický prejav človeka, ktorý chce, všetko je tu zlé, ktorý povie, že celá spoločnosť je rozvrátená a všetko nefunguje. A prekvapujeme ma u pani Nicholsonovej, že povie, že Rómovia sú takí, ktorí sa dajú všetci kúpiť za nejaký alkohol, cigarety. Nie je to pravda, pani Nicholsonová, pretože v Humennom je 1 500 Rómov krát tri deti. A garantujem vám, že určite nie sú na takej jednoduchej úrovni, ako si vy myslíte, že ich kúpite za cigarety, že ich kúpite všetkých za alkohol. A už keď hovoríte o voľbách, tak ja si myslím, že aj Rómovia sú občania, a určite sa tam vystriedali všetci, všetci politici, pretože jednoducho idú a oslovujú aj tých občanov. Chcem povedať jednu vec. Vy ste bola štátna tajomníčka. Vy ste nedokázali spustiť jeden projekt Európskej únie pre Rómov. Jeden projekt ste nedokázali spustiť za dva roky. A teraz tu všetkých moralizujete, rozprávate o nejakej korupcii a nedokázali ste za dva roky urobiť jeden projekt. Za dva roky pohnúť, pohnúť niečím, aby ste tým Rómom pomohla, ale máte plné ústa nenávisti stále, plné ústa osočovania každého, a keď ste tú možnosť mali, tak ste neurobili vôbec nič. A preto ja hovorím, že v spoločnosti nie sú dôležití tí ľudia, ktorí dokážu len búrať, ale sú dôležití tí, ktorí možno niečo zlé zbúrajú, ale dokážu postaviť lepšie. Nehovorím teraz konkrétne o vás, ale nevážim si ľudí, ktorí len búrajú a búrajú a nič v živote v tejto spoločnosti nepostavili. Títo ľudia sú podľa mňa iba kibici, rozvracači a nedokázali v tejto republike urobiť nič. Nehovorím, že všetko... (Prerušenie vystúpenia časomerom.)
Hrušovský, Pavol, podpredseda NR SR (2010-09-08):
Hlasujeme, páni poslanci. (Hlasovanie.) 142 prítomných, 78 za, 6 proti, 58 sa zdržalo. Návrh sme schválili. Prosím ďalší návrh.
Kažimír, Peter, podpredseda vlády a minister financií SR (2018-09-20):
Ďakujem. Prepáčte. Môžem vám tú odpoveď dať aj písomne.
Blaha, Ľuboš, podpredseda NR SR (2024-01-19):
Pán poslanec Gábor Grendel.
B. Bugár, podpredseda NR SR: (2006-02-24):
J. Cuper, poslanec: ... aj tam sa to obracalo, takže obraciam sa na pána Vetešku, lebo on o tom informovaný nebol, nebol vtedy v politike, manažoval súkromné firmy. Takže obviňovať vtedajšiu Mečiarovu vládu zo zmarenia referenda môžu len buď totálni imbecili, alebo zmanipulovaní, ktorí mali iba zmanipulované informácie, alebo naivní imbecili, ktorí jednoducho...
Kaščáková, Renáta, poslankyňa NR SR (2017-12-01):
Ďakujem veľmi pekne Jozefovi Mihálovi za jeho opäť fundovaný prejav a príhovor, ktorý vlastne opäť trafil klinec po hlavičke a vlastne ukázal, aká je vlastne cena štátu, ako je táto vláda vynaliezavá v tom, ako čím ďalej, tým viac iba zodrať občana doslova z kože a na druhej strane mu neposkytovať adekvátne služby za to, čo si platí. Ale chcem v tejto súvislosti povedať o svojej skúsenosti, ktorá je pre mňa veľmi živá, pretože za posledné mesiace som prechodila Trenčiansky kraj naozaj krížom-krážom a osobne som stála pred tou poliklinikou, kde ľudia naozaj od tretej ráno čakajú a mala som možnosť počuť ich názory. Viete, je to naozaj o tom, že dnes už si ľudia platia proste zdravotné poistenie a nie malé a oni majú nárok na nejaké služby už dnes. Prečo by si mali znova priplácať za niečo, na čo majú nárok už dnes? A mne to príde, že jednoducho namiesto toho, aby sme riešili návrhmi zákonov to, čo už dnes majú pacienti dostať za to, čo si dnes už platia do zdravotného poistenia, namiesto nejakého komplexného riešenia problematiky dostupnosti zdravotníckych služieb, siete odborných lekárov, nejakého prepojenia zdravotného systému a sociálneho systému, jednoducho namiesto komplexných otázok, tak tuto, tuto riešime nejakou novelou to, ako ešte viacej zodrať z kože proste toho úbohého pacienta. Príde mi to nesystémové a potvrdzujem to, čo hovorí Jozef Mihál, že jednoducho tá cena štátu, ktorú si už dnes platíme, je tak neúmerne vysoká a tak ďalšie možnosti hľadáme, ako občana ešte viacej zdaniť a zodrať z kože, ale tie služby, ktoré za to dostávame, sú absolútne neadekvátne. A tie treba riešiť.
Kuriak, Milan, poslanec NR SR (2022-10-20):
Pán predseda, keďže sme odhlasovali body zo spoločnej správy a hlasovali sme aj o podanom pozmeňujúcom a doplňujúcom návrhu, dajte hlasovať o tom, že prerokovaný návrh zákona prerokujeme v treťom čítaní ihneď.
Sulík, Richard, predseda NR SR (2011-02-01):
Hotovo?
Grendel, Gábor, podpredseda NR SR (2022-03-18):
Prezentujme sa a hlasujeme. (Hlasovanie.) Prítomných 123 poslancov, za 122, proti 1, nezdržal sa nikto, nehlasovalo 0. Konštatujem, že sme tento návrh schválili. Panie poslankyne, páni poslanci, ešte nás čaká jedno hlasovanie o vládnom návrhu zákona o niektorých ďalších opatreniach v súvislosti so situáciou na Ukrajine (tlač 948). Dávam slovo predsedovi výboru pre obranu a bezpečnosť pánovi poslancovi Jurajovi Krúpovi, aby uviedol hlasovanie.
Blaha, Ľuboš, poslanec NR SR (2015-11-27):
Dovoľte iba nadviazať, že avizovaný výbor sa uskutoční v miestnosti č. 30 o 13.00 hod. Ďakujem.
Pellegrini, Peter, predseda NR SR (2024-02-08):
Prezentujme sa a hlasujme o bode č. 30, bod 23 pozmeňujúceho návrhu poslanca Galka. Ide o 35 hlasovanie. Pani poslankyňa, máte pozmeňujúci návrh zverejnený v digitálnej podobe, na prezenčke ste si ho mohli zobrať, ideme bod po bode, takže žiaden problém. (Hlasovanie.) Prítomných 142 poslancov, za 26, 77 proti, zdržalo sa 38, nehlasoval 1. Tento bod sme neschválili.
Paška, Pavol, predseda NR SR (2012-10-25):
(Hlasovanie.) 143 prítomných, 61 za, 79 proti, 3 sa zdržali. Návrh sme neschválili.
I. Mikloš, podpredseda vlády a minister financií SR: (2004-01-22):
Vo vládnom návrhu zákona sa novelizuje zákon č. 472/2002 Z. z. o medzinárodnej pomoci a spolupráci pri správe daní, v ktorom sa upravuje, že pri medzinárodnej pomoci a spolupráci v oblasti dane z pridanej hodnoty sa bude postupovať podľa nariadenia Rady č. 1798/2003. Ďalej ukladá Ministerstvu financií Slovenskej republiky povinnosť informovať Komisiu Európskych spoločenstiev a príslušné úrady zmluvných štátov o ustanovení nových daní, zmene alebo zrušení doterajších daní a navrhuje umožniť delegovať kompetencie z ministerstva financií na nižšie organizačné zložky. Predloženým vládnym návrhom zákona sa ďalej novelizuje zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov a zákon Národnej rady Slovenskej republiky č. 87/1994 Z. z. o cestnej dani v znení neskorších predpisov. Novelou zákona o správe daní sa upravujú nadväzne na pripravovaný nový zákon o dani z pridanej hodnoty príslušné ustanovenia exekučného konania, rozširujú sa práva daňových subjektov na poskytovanie informácií a upravuje sa doručovanie písomností. Ďalej sa v novele zákona o cestnej dani vypúšťajú tie ustanovenia, v ktorých sa rieši zdaňovanie vozidiel v rámci medzinárodnej prepravy, a ustanovenia o sankciách, ktoré sa jednotne upravujú v zákone Slovenskej národnej rady č. 511/1992 Zb. v znení neskorších predpisov. Vážený pán predseda, vážené panie poslankyne, vážení poslanci, prijatím predloženého vládneho návrhu zákona sa dosiahne úplná zhoda s právom Európskej únie, preto vládny návrh zákona odporúčam schváliť. Ďakujem.
Gašpar, Tibor, podpredseda NR SR (2024-09-11):
Pán poslanec, ešte raz vás upozorňujem, dodržiavajte hranice slušnosti, lebo budem musieť prerušiť schôdzu kvôli vám.
Paška, Pavol, predseda NR SR (2014-09-24):
Pekné predpoludnie, vážené pani poslankyne, vážení páni poslanci. Poprosím vás o zaujatie miest v rokovacej sále, budeme po prestávke pokračovať v prerušenom rokovaní o programe 37. schôdze hlasovaním o prerokovaných bodoch. (Zaznievanie gongu.) Poprosím pána poslanca Krajkoviča, aby uviedol v treťom čítaní hlasovanie o návrhu uznesenia k návrhu na vyslovenie súhlasu s dohodou o pridru..., o chvíľočku, začali sme hlasovanie, na vyslovenie súhlasu s Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej. Je to tlač 1131. (Hlasovanie o návrhu na vyslovenie súhlasu Národnej rady Slovenskej republiky s Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej , tlač 1131.)
Zmajkovičová, Renáta, podpredsedníčka NR SR (2013-03-13):
S faktickými poznámkami žiadni poslanci. Uzatváram možnosť faktických poznámok. Teraz vystúpi v rozprave pán poslanec Fronc.
Žiga, Peter, podpredseda NR SR (2024-01-18):
Pán poslanec Čaučík.
Taraba, Tomáš, poslanec NR SR (2020-04-24):
Vážený pán Osuský, ďakujem za váš veľmi taký jasný slovník vo vzťahu k Číne, pretože v prípade COVID-u som mal sám vystúpenie, keď som povedal, že neverím oficiálnym údajom, ktoré chrlia do sveta, že vlastne oni sú tá jediná dokonalá krajina, ktorá sa vysporiadala s COVID-om 19, a my babráci na Západe sa s tým vysporiadať nevieme. A vtedy som povedal, že existujú veľmi seriózne štúdie, ktoré dokazujú, že oficiálne údaje v Číne sú úplne niekde inde. No a vtedy niektorí poslanci koalície na mňa reagovali, že tu šírim teda nejaké konšpirácie. Dnes viete, že o 50 % oficiálne korigovala Čína úmrtnosť vo Wuhane. A preto ja iba na margo vášho vystúpenia sa chcem spýtať, že akú máte predstavu o tom, keď začnete zavádzať tie oddelenia boja proti hoaxom a podobne, že ako sa s takýmito prípadmi budete vysporadúvať. Lebo mňa napríklad veľmi zaujal prejav Donalda Trumpa, kde povedal, že Svetová zdravotnícka organizácia mala informácie, že miznú lekári, ktorí poukazujú na COVID-19, v Číne, a tieto informácie neposúvala ďalej. Bola to Svetová zdravotnícka organizácia, ktorá napríklad nedala v prvej fáze odporúčania, aby sa zavreli letiská, aby sa okamžite uzavrela letecká doprava s Čínou, čím vlastne nazval túto organizáciu, že je taká pročínska, proste podržtaška. Takže preto ja sa chcem len spýtať na margo, lebo keď sa bavíme o tom programovom vyhlásení, že ako tí, tí strážcovia pravdy, ktorých tu zavediete, budú takéto informácie vyhodnocovať, ktoré po pár dňoch sa ukážu, že vlastne sú pravdivé. Ďakujem pekne.
Paška, Pavol, predseda NR SR (2012-06-21):
Ďakujem, pán premiér. Pani poslankyňa, pravdepodobne, keďže vypršal čas pre pána premiéra, na jeho odpovede, už nemá zmysel klásť doplňujúcu otázku. Ďakujem pekne, pán predseda vlády. Budeme pokračovať otázkami, ktoré položili pani poslankyne a páni poslanci na členov vlády. Prvá otázka je od pána poslanca Miškova a položil ju pani ministerke zdravotníctva Zuzane Zvolenskej a znie: „Vo verejnosti opakovane zaznieva názor, že homosexualita je choroba. Na základe toho sa vás chcem opýtať, ak je homosexualita choroba, je liečba homosexuality plne hradená z verejného zdravotného poistenia? V prípade, že len čiastočne alebo vôbec, akou sumou pacienti doplácajú?“ Odpovie v zastúpení pani ministerky pán minister práce a sociálnych vecí a rodiny, pán Richter. Máte slovo, pán minister.
Budaj, Ján, poslanec NR SR (2019-10-16):
Je mi vás ľúto, pani námestníčka.
Lehotský, Tomáš, poslanec NR SR (2022-03-17):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady Slovenskej republiky pre financie a rozpočet, Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj, za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Prosím, dajte o mojom návrhu hlasovať.
D. Lipšic, podpredseda vlády a minister spravodlivosti SR: (2005-10-25):
Návrh zákona preberá do slovenského právneho poriadku rámcové rozhodnutie Rady z 22. júla 2003 o vykonaní príkazu na zaistenie majetku alebo dôkazov v Európskej únii. Návrh zákona upravuje postup justičných orgánov Slovenskej republiky ako orgánov vykonávajúceho štátu, teda štátu, v ktorom má byť uznaný a vykonaný príkaz na zaistenie vydaný justičným orgánom iného členského štátu Únie, ako aj štátu pôvodu, teda štátu, v ktorom bol vydaný príkaz na zaistenie. Upravuje sa otázka príslušnosti slovenských orgánov pri vydávaní, uznávaní a vykonávaní príkazu na zaistenie, definujú sa základné pojmy a podrobne sa upravujú ďalšie otázky, ktoré s vydaním, uznaním a vykonaním príkazu na zaistenie súvisia. Základným prínosom prijatia navrhovanej právnej úpravy je uľahčiť justičnú spoluprácu, a to prostredníctvom bezprostredného priameho styku justičných orgánov, teda súdov a prokuratúr. Pre Slovenskú republiku má význam tento návrh zákona aj z pohľadu skutočnosti, že tradičné vzťahy spolupráce, ktoré až doteraz existovali medzi členskými štátmi Európskej únie, by mal nahradiť systém voľného pohybu rozhodnutí justičných orgánov členských štátov Európskej únie v trestných veciach vrátane predbežných a konečných rozhodnutí. Príkaz na zaistenie zavedený rámcovým rozhodnutím a implementáciou predkladaným návrhom je ďalším konkrétnym opatrením v oblasti trestného práva, ktorým sa aplikuje zásada vzájomného uznávania označovaná Európskou radou ako základný kameň spolupráce v oblasti justície. Prvým takýmto opatrením transponovaným do slovenského práva je Európsky zatýkací rozkaz, ktorý bol prijatý zákonom v roku 2004  a nasledujúce ďalšie obdobné opatrenia možno v kontexte pripravovaných a prerokúvaných právnych aktov Európskych spoločenstiev a Európskej únie v blízkej budúcnosti očakávať. V súčasnosti sa diskutuje o rámcovom rozhodnutí o Európskom dôkaznom príkaze na úrovni Rady ministrov. Vážené pani poslankyne, vážení páni poslanci, dovoľujem si vás požiadať o podporu vládneho návrhu zákona a o jeho posunutie do druhého čítania, pretože cieľom návrhu zákona je zabezpečiť dôslednú spoluprácu medzi justičnými orgánmi jednotlivých členských štátov tak, aby sa vytvorili dostatočné mechanizmy pre boj so zločinom, a to najmä s jeho organizovanými formami. Ďakujem, pán predsedajúci.
Hrnčiar, Andrej, podpredseda NR SR (2017-05-09):
Pýtam sa, či sa chce niekto prihlásiť do rozpravy ústne. Nie je tomu tak. Pýtam sa, či sa chce vyjadriť k rozprave navrhovateľ. Nech sa páči, pán minister.
Jurinová, Erika, podpredsedníčka NR SR (2014-11-10):
Prosím vás kľud, páni poslanci. Teraz má faktickú poznámku pán poslanec Mičovský.
V. Veteška, podpredseda NR SR: (2006-03-15):
(Hlasovanie.) Prítomných je 134 poslancov, za 133, proti 0, zdržalo sa 0, nehlasoval 1. Konštatujem, že sme schválili návrh pána poslanca Horáka. Budeme teraz hlasovať o bode 6, a to o vládnom návrhu zákona, ktorým sa mení a dopĺňa zákon č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov (tlač 1494). Prosím pána poslanca Farkasa. Pán poslanec Farkas, keby ste uviedli hlasovanie k tomuto bodu programu.
Lišková, Iveta, poslankyňa NR SR (2013-10-29):
Ďakujem za slovo. Vážený pán predseda, nakoľko spoločná správa výborov neobsahuje žiadne pripomienky, môžeme pristúpiť k hlasovaniu o pripomienkach, ktoré boli prednesené v rozprave. V rozprave vystúpil jeden pán poslanec, pán poslanec Hlina, ktorý podal pozmeňujúci návrh. Pán predseda, dajte, prosím, hlasovať o tomto pozmeňujúcom návrhu.
Gál, Gábor, poslanec NR SR (2014-05-28):
Ďakujem. Pán predseda, keďže nebol schválený žiadny pozmeňujúci návrh, pristúpime k tretiemu čítaniu. Prosím, otvorte rozpravu v treťom čítaní.
Mikuš, Jozef, poslanec NR SR (2014-07-03):
Ďakujem kolegovi Feckovi za faktickú poznámku. A nemôžem nič iné povedať, len že máš úplnú pravdu. No a skúsme to zmeniť.
Beluský, Martin, poslanec NR SR (2021-05-06):
Ďakujem, pán podpredseda. Len si dovoľujem pripomenúť členom, osobitný kontrolný výbor na kontrolu činnosti NBÚ, dnes o 12.15 hod. máme výbor. (Zaznievanie gongu.) Prosím, aby ste prišli. Ďakujem pekne.
Blanár, Juraj, podpredseda NR SR (2023-03-16):
Pani poslankyňa Šofranko s faktickou.
Vons, Peter, poslanec NR SR (2021-12-14):
Ďakujem. Vážený pán predsedajúci, kolegyne, kolegovia, vážený pán minister, predkladám spoločnú správu Výborov Národnej rady Slovenskej republiky o výsledku prerokovania vládneho návrhu zákona, ktorým sa dopĺňa zákon č. 452/2021 Z. z. o elektronických komunikáciách, je to tlač 815, v druhom čítaní. Národná rada Slovenskej republiky uznesením č. 1187 z 10. decembra 2021 pridelila predmetný návrh zákona na prerokovanie týmto výborom: ústavnoprávnemu výboru, výboru pre hospodárske záležitosti a výboru pre zdravotníctvo. Určila zároveň výbor pre hospodárske záležitosti ako gestorský výbor a lehoty na prerokovanie vládneho návrhu zákona v druhom čítaní vo výboroch. Výbory prerokovali návrh zákona v lehote určenej uznesením Národnej rady Slovenskej republiky. Poslanci, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporučil Národnej rade Slovenskej republiky schváliť ústavnoprávny výbor uznesením č. 424 zo 14. decembra 2021, výbor pre hospodárske záležitosti uznesením č. 269 zo 14. decembra 2021 a výbor pre zdravotníctvo uznesením č. 121 zo 14. decembra 2021. Z uznesení výborov uvedených pod bodom III tejto spoločnej správy vyplývajú dva pozmeňujúce a doplňujúce návrhy. Gestorský výbor na základe stanovísk výborov k predmetnému návrhu zákona vyjadrení v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rady Slovenskej republiky vládny návrh zákona, ktorým sa dopĺňa zákon č. 452/2021 Z. z. o elektronických komunikáciách, tlač 815, schváliť. Gestorský výbor neschválil odporúčanie k hlasovaniu o pozmeňujúcich a doplňujúcich návrhoch zo spoločnej správy. Spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 270 zo 14. decembra 2021. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady. Pán predsedajúci, prosím, otvorte rozpravu.
Laurenčík, Milan, podpredseda NR SR (2021-09-30):
Ďakujem. Otázka č. 9 je opäť od pána poslanca Ondreja Dostála na pána generálneho prokurátora Slovenskej republiky Maroša Žilinku a znie: „Prečo došlo v uplynulých dňoch k obvineniu dvoch novinárov Denníka N a prečo sa tak udialo tesne pred koncom premlčacej doby? Nemôže byť takéto konanie, teda neskoré obvinenie a následné okamžité zrušenie obvinenia vnímané ako zastrašovanie kritických novinárov orgánmi činnými v trestnom konaní?“ Nech sa páči, máte čas na odpoveď.
Mikuš, Jozef, poslanec NR SR (2011-07-06):
Ďakujem pekne. Dovoľte mi, aby som vystúpil ako spravodajca výboru pre hospodárstvo, výstavbu a dopravu k Správe o činnosti a hospodárení Úradu pre reguláciu sieťových odvetví za rok 2010, ktorú máme pod tlačou 374, a jej spoločnú správu. Predseda Národnej rady Slovenskej republiky rozhodnutím z 13. mája 2011 č. 373 pridelil Správu o činnosti a hospodárení úradu pre reguláciu sieťových odvetví za rok 2010 Výboru Národnej rady pre financie a rozpočet a Výboru Národnej rady Slovenskej republiky pre hospodárstvo, výstavbu a dopravu, ktorý určil aj ako gestorský výbor. Obidva výbory prerokovali v stanovených lehotách uvedenú správu a gestorský výbor na základe stanovísk odporúča Národnej rade Správu o činnosti a hospodárení Úradu pre reguláciu sieťových odvetví za rok 2010 schváliť. Pán predseda, otvorte rozpravu.
Kondrót, Maroš, poslanec NR SR (2015-11-20):
Ďakujem pekne, pani predsedajúca. Vážená kolegyňa, kolegovia, pán predseda, dovoľte predložiť spoločnú správu výborov Národnej rady Slovenskej republiky o výsledku prerokovania návrhu na použitie majetku Fondu národného majetku, máme ju ako bod 1787a. Predseda Národnej rady Slovenskej republiky rozhodnutím č. 1800 z 15. októbra 2015 pridelil návrh na prerokovanie týmto výborom: Výboru Národnej rady Slovenskej republiky pre financie a rozpočet a výboru pre hospodárske záležitosti, ktorý zároveň určil ako gestorský výbor. Výbor pre financie a rozpočet o predmetnom návrhu rokoval 3. novembra 2015 a prijal uznesenie č. 491. Výbor pre hospodárske záležitosti o predloženom návrhu rokoval 5. novembra 2015 a prijal uznesenie č. 491. V týchto uzneseniach výbory odporučili Národnej rade Slovenskej republiky predmetný návrh schváliť. Gestorský výbor na základe stanovísk výborov, ktorým bol návrh pridelený, odporúča Národnej rade Slovenskej republiky návrh na použitie majetku Fondu národného majetku Slovenskej republiky v roku 2016 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov schváliť a prijať uznesenie, ktoré je v prílohe tejto správy. Spoločná správa výborov Národnej rady Slovenskej republiky o prerokúvaní predmetného návrhu bola schválená uznesením gestorského výboru č. 519 z 10. novembra 2015. Súčasne výbor poveril spoločného spravodajcu výborov Maroša Kondróta predložiť Národnej rade Slovenskej republiky spoločnú správu výborov o výsledku prerokovania návrhu a poveril ho právomocami podľa § 79 ods. 5 rokovacieho poriadku. Prednesiem návrh na uznesenie Národnej rady Slovenskej republiky, číslo bude dodané z dnešného dňa. Národná rada Slovenskej republiky podľa § 34 ods. 5 zákona č. 92/1991 Zb. o podmienkach prevodu majetku štátu na iné osoby v znení neskorších predpisov schvaľuje návrh na použitie majetku Fondu národného majetku Slovenskej republiky v roku 2016 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov do výšky 47 300 eur. Ďakujem, pani predsedajúca, skončil som.
Dostál, Ondrej, poslanec NR SR (2020-06-04):
Pán poslanec Susko, hovorili ste o tom, že sú rôzne modely, napríklad v Českej republike šéf štátneho zastupiteľstva menovaný vládou na návrh ministerstva spra..., ministra spravodlivosti, čiže tam je zastupiteľstvo v podstate súčasťou výkonnej moci, teda sú možné rôzne modely a tie modely sú rôzne funkčné. Ale skúsme si položiť, keď sa s niekým porovnávame, otázku, fungujú orgány činné v trestnom konaní v Českej republike horšie alebo lepšie? Tá toľko deklarovaná a ospevovaná nezávislosť prokuratúry aké reálne výsledky prináša? Lebo je to v mnohom podobné ako nezávislosť súdnictva pod vedením Štefana Harabina. Tiež sme si vytvorili Súdnu radu a potom sme tu mali harabinizované súdnictvo. A druhá vec. Hovorili ste o tom prílepku. Som rád, že ste si všimli, že opravujeme chybu, ktorá sa stala v novele zákona o rokovacom poriadku ešte v roku 2011, a doteraz ju nikto nenapravil. A myslím, že ale toto nie je prílepok. My opravujeme vec, ktorá súvisí so spôsobom voľby verejných funkcionárov v Národnej rade. Keby sme toto považovali za prílepok, tak potom vlastne jediný spôsob, ako opraviť tú chybu, je, že dá niekto návrh zákona, ktorým sa toto jedno ustanovenie, ktoré tam omylom ostalo, zmení. A teda miesto jednej novely zákona o rokovacom poriadku budeme mať dve novely zákona o rokovacom poriadku. Toto sa úplne bežne robí. Dokonca v druhom čítaní sa zvyknú opravovať chyby alebo, alebo vláda predkladá návrhy, kde rieši 4 témy alebo 18 tém, a k tomu, k tomu pripojí to, že sa opravia nejaké chyby, ktoré sú, ktoré ostali v zákonoch. Toto žiadny prílepok, nič problematické nie je. Ďakujem.
Blaha, Ľuboš, poslanec NR SR (2018-02-01):
Ďakujem pekne Jurovi Blanárovi za jeho reakciu a potvrdzujem to, že v Škandinávii sú mimoriadne silní v tomto sektore. Ja by som upriamil pozornosť na projekt Löntagarfonder, to bol projekt vo Švédsku. Spomínaný Rudolf Meidner ho presadzoval za odbory, štát veľmi silne podporoval práve veľké podniky, aby zamestnanci mohli participovať na rozhodovaní a malo to aj obrovské úspechy aj vo švédskej spoločnosti. Dneska pokračujú Fíni, Nóri, Dáni. Toto je naozaj niečo naprieč celou Európskou úniou, 5 miliónov ľudí je priamo zamestnávaných v sociálnej ekonomike a 100 miliónov ľudí sú členmi subjektov sociálnej ekonomiky. Toto naozaj nie je nejaká marginálna záležitosť. Ale my sme zaspali. Zaspali sme aj preto, že tu bolo strašne veľa tých neoliberálnych predsudkov, ktoré tu vyprodukovala doba po roku osemdesiatom deviatom, ale aj toto funguje naozaj, opakujem, nielen v rámci ľavice, kde je to veľmi silná téma, ale aj v rámci konzervatívnej kresťanskej pravice, aj v rámci sociálneho liberalizmu. A v tomto smere by sme nemali pokračovať v takom tom provinčnom postoji, že všetko, čo je sociálne, všetko, čo nevytvára zisk a nie je individualistické, všetko, čo nejakým spôsobom nepodporuje ten, by som povedal, mamon a tú dravú konkurenciu, musí byť škodlivé. Čiže pevne verím, že toto je taký začiatok, že sociálna ekonomika bude napredovať, hlavne podpora družstiev, a že budeme vidieť aj iné hodnoty, ako sú tie, poviem to tým svojím slovníkom, ako sú tie kapitalistické. To znamená aj tie hodnoty, ktoré sú sociálne, komunitárne, tie, čo myslia na okolie, spoločnosť a naozaj aj na tú rovnosť. Ďakujem pekne.
Kamenický, Ladislav, poslanec NR SR (2015-09-22):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady pre financie a rozpočet a Ústavnoprávnemu výboru Národnej rady. Za gestorský výbor navrhuje Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 9. novembra 2015 a gestorský výbor do 10. novembra 2015. Dajte, prosím, pán predseda, o mojom návrhu hlasovať.
Paška, Pavol, predseda NR SR (2012-12-07):
Pán poslanec, chcete reagovať? Nech sa páči.
P. Paška, predseda NR SR: (2006-12-12):
Pán poslanec Simon, nech sa páči, reakcia na faktické poznámky.
Vaľová, Jana, poslankyňa NR SR (2017-03-28):
... že to naozaj bola slohová práca, ktorú ste vypísali z médií alebo vám ho dali vaši kolegovia poslanci, pretože naozaj to boli také strašné útržky. A už nehovorím o tom, ako ste vytrhávali veci z kontextu, čo povedala pani ministerka, čo povedal Fico, čo povedal ten a ten, a ste to pozliepali a pospájali do jedného celku. Potom ste vyjadrili akýsi právny názor, aj keď neviem, že by ste bola právnička. Ale poúčate nás tu o histórii, čo bolo, ako bolo. Koľko ste mali, pani kolegyňa, rokov, keď boli Mečiarove amnestie? Štrnásť? (Reakcie z pléna.) Áno, máte právo, osem, kolega hovorí. Ja si myslím, že asi štrnásť. Tak naozaj máte právo nás tu poúčať o histórii, o tom všetkom, čo bolo. A garantujem vám, že Robert Fico je veľmi dobrý a uznávaný právnik. A ak si myslí, že amnestie sú problematické, tak si nemyslí, že sú to amnestie problematické z dôvodu minulosti, ako to myslíte si vy, ale myslí si, že sú problémové z dôvodu budúcnosti, a to preto, že právny štát, alebo štát bude ďalej pokračovať a tieto amnestie môžu mať určitý trvalý následok do budúceho pôsobenia. Preto si myslím, že spokojne môžte hlasovať za tento návrh, ktorý sme predložili, ak to s amnestiami myslíte vážne. A určite urobíte dobre. Takže iba toľko môžem poradiť. Ďakujem.
A. Belousovová, podpredsedníčka NR SR: (2007-02-07):
Ako prvý má slovo pán poslanec Mikloško.
Pellegrini, Peter, predseda NR SR (2024-02-08):
Prezentujme sa a hlasujme o bode č. 35 druhého pozmeňujúceho návrhu pána poslanca Galka. (Hlasovanie.) Prítomných 131, za 15, proti 77, zdržalo sa 39. Tento bod sme neschválili.
Jarjabek, Dušan, poslanec NR SR (2011-07-01):
Ďakujem veľmi pekne, pán predseda, za slovo. Pán predseda, niekoľkokrát ste porušili procedurálny poriadok. (Reakcie z pléna.) Procedurálny, skutočne, áno, to je evidentné. Nezvládate túto situáciu dneska, nervózny ste, červený ste, usmievate sa vtedy, keď sa usmievať nemáte, buďte taký láskavý, dajte návrh, aby táto snemovňa hlasovala o tom, že vás vymení niekto z podpredsedov Národnej rady, a dajte hlasovať o tom ihneď. Ďakujem za pozornosť.
Paška, Pavol, predseda NR SR (2012-07-26):
Ďakujem pekne. Chcete reagovať, pán poslanec? Už nie. Tak, pán spravodajca, do rozpravy, budete mať dlhé vystúpenie, stihneme to? Nestihneme. Takže prerušujem rokovanie o tomto bode programu a vyhlasujem obedňajšiu prestávku a budeme pokračovať o 14.00 hodine pravidelnou hodinou otázok. (Prestávka.) (Po prestávke.)
Osuský, Peter, poslanec NR SR (2021-05-14):
Ďakujem za slovo. Pán predseda, viete, hovorili ste pomerne podpásovo o tom, že ministerka blábolí a že čo robila rok. Ja nechcem byť podpásový, ale spýtal by som sa vás, koľko z tých desiatok tisícov bytov stojí? To, o ktorých ste blábolili vy. Kde sú? (Reakcie z pléna.) A tiež môžte správne odpovedať (zaznievanie gongu), že boli iné starosti v tejto krajine. Ale obviniť ministerku, ktorá, dá sa povedať, roky rokúce žije so zdedenými normami kolúznej väzby, že je ona za ne zodpovedná, že ona to mala ako štátna tajomníčka meniť. Viete, tento návrh, ktorý je predložený, nielenže porušuje koaličnú zmluvu a všecko ďalšie, ale je to tak (reakcie z pléna), ako keby sme teraz kúpili lokomotívu Hikari... (Reakcie z pléna. Prerušenie vystúpenia predsedajúcim.)
Zmajkovičová, Renáta, poslankyňa NR SR (2010-11-03):
Ďakujem za slovo. Pani kolegyňa, neviem, či ste nám teraz chceli naznačiť, tak ako pani predsedníčka vlády, že ak nebude zvolený váš kandidát na generálneho prokurátora, tak odstúpite. Očakávam, čo poviete.
Figeľ, Ján, podpredseda NR SR (2013-03-20):
Ďalším rečníkom prihláseným do rozpravy je Štefan Kuffa. Nech sa páči.
Kollár, Boris, predseda NR SR (2022-02-23):
Teraz vystúpi pán poslanec Benčík.
Érsek, Árpád, minister dopravy a výstavby SR (2019-05-10):
Dobre, lebo toľko mám ich, že sa mi to mieša. Ďakujem za slovo. Dovoľte mi, aby som z poverenia vlády Slovenskej republiky uviedol v druhom čítaní na dnešné rokovanie Národnej rady Slovenskej republiky návrh zákona, ktorým sa mení a dopĺňa zákon č. 324/2011 Z. z. o poštových službách a o zmene a doplnení niektorých zákonov v znení neskorších predpisov. Vláda Slovenskej republiky vypracovala predložený materiál zákona z dôvodu implementácie nariadenia Európskeho parlamentu a Rady EÚ 2018/644 z 18. apríla 2018 o službách cezhraničného dodávania balíkov EÚ/L/112 
z 2. 5. 2018, ktoré v článku 8 ustanovuje povinnosť členských štátov Európskej únie stanoviť pravidlá, pokiaľ ide o sankcie, uplatnenie pri porušení tohto nariadenia prijať všetky opatrenia na zabezpečenie ich uplatňovania. Zároveň sa upravujú niektoré ustanovenia zákona č. 324/2011 Z. z. o poštových službách a o zmene a doplnení niektorých zákonov v znení neskorších predpisov v nadväznosti na poznatky s jeho doterajšou aplikáciou a s problémami, a problémy vyskytujúce sa v oblastiach, ktoré sú predmetom jeho úpravy. Cieľom návrhu zákona je umožniť Úradu pre reguláciu elektronických komunikácií a poštových služieb kontrolovať plnenie povinností poskytovateľov služieb dodávania balíkov vyplývajúce z nariadenia EÚ 2018/644 a zároveň ukladá povinnosť, zároveň ukladá sankcie za porušenie alebo neplnenie týchto povinností. Ďakujem, skončil som.
Danko, Andrej, podpredseda NR SR (2023-12-08):
Bez reakcie pána poslanca. Pýtam sa, či sa chce niekto prihlásiť do rozpravy ústne. Jeden, pán poslanec Hlina. Uzatváram možnosť prihlásenia. Nech sa páči, pán poslanec Hlina.
Gaborčáková, Soňa, poslankyňa NR SR (2018-12-04):
Ďakujem. Takže ďakujem ti, kolegyňa, poznáš problematiku, lebo aj sestry pracujú v sociálnych službách, a preto vieš, že hovorím zo srdca, lebo mi záleží na tých ľuďoch. Ja vidím tých ľudí, ktorí trpia a naozaj ležia tam v tých dekubitoch, kde dáte pol ruky do toho človeka. Ja viem, o čom hovorím, a preto naozaj nehovorím populisticky, ale možno s tým, s tým zapálením bojovať za tých najslabších. A jednoducho naozaj aj štúdia, ktorú tento rok spracovalo NKÚ ako podklad pre budúcu kontrolu, ukazuje na mnohé, mnohé závažné problémy v plnení povinností, ktoré z množstva zákonov vyplývajú vyšším územným celkom a obciam. V prípade VÚC sa javí problém zákon o prechode niektorých pôsobností orgánov štátnej správy na obce a mestá, na obce a vyššie územné celky. Štúdia poukazuje na riziko uhrádzania niektorých výdavkov za prenesený výkon, ktorý by mal uhrádzať štát, napr. zdravotníctvo či sociálne služby. Naším názorom je potreba revízie tohto zákona, ktorý sa javí ako nevyhnutný v tomto procese. Preto tí ľudia platia najviac na poplatkoch, tí konkrétni klienti, pretože my nedávame dohromady to, že tie podielové dane nestačia pri náraste ľudí, starnúceho obyvateľstva na to, čo, čo potrebujeme poskytovať pre tých ľudí. No je jasné, že keď narastie počet ľudí o 143-tisíc, že sa nám to niekde objaví. A je to práve v tej starostlivosti, keď už ležia tí ľudia, keď už sa nevládzu hýbať, vtedy je potrebná tá pomoc. Ďakujem.
Bugár, Béla, podpredseda NR SR (2017-02-02):
Nech sa páči, prezentujme sa a hlasujme. (Hlasovanie.) Prítomných 145 poslancov, za 115, proti 20, zdržalo sa 7 poslancov a 3 nehlasovali. Konštatujem, že môžme pristúpiť k hlasovaniu.
Taraba, Tomáš, poslanec NR SR (2022-12-06):
Nebola by to SaS, keby sa vždy neozvala, ak ide o prorodinný balík, ak ide o čokoľvek, čo zvyšuje životný štandard slovenských rodín. Takže využijete vždy každú minútu na to, aby ste sa tu postavili. No a postavili by ste sa proti tomu vždy. A ja sa teraz teda dotknem jednej vety, „žiaden zákon nepomôže každému“, to si, Marián, povedal, no to je podstata v podstate každého zákona. Každý zákon je postavený tak, že nedokáže pomôcť úplne každému, práve preto sa zákony novelizujú, vylepšujú. Ty si tu práve vystúpil, kde si povedal, že tento zákon je vlastne odbočka od toho krúžkovného a ide sa do daňového bonusu a do prídavku na dieťa. Daňový bonus, to bola mantra SaS, ktorý spočíva na tom, že kto pracuje, kto pracuje dobre, kto je dobre situovaný, tak mal by si vedieť odpísať z daní pomoc, ktorú následne vie využiť pre vlastnú spotrebu. Vy keď ste tu podporili vtedy aj s kolegom Erikom Tomášom zdaňovanie, teda poskytovanie peňazí dôchodcom, ak sa dajú zaočkovať, tak vtedy ste povedali, že s tým súhlasíte SaS-ka, pretože tie peniaze skončia tak či tak v slovenskej spotrebe, pretože tí dôchodcovia budú míňať svoje peniaze na to, aby vlastne zlepšili svoju kúpyschopnosť. Tak toto isté budú robiť aj slovenské rodiny, pán Viskupič, ak im dáte vyšší daňový bonus, ony tie ušetrené peniaze použijú na spotrebu. Ak im dáte finančnú hotovosť, tak to použijú na to, čo potrebujú najviac, a to platiť svoje účty. Tvrdenie, že obce to zaplatia, ani obec, ani štát nemajú žiadne iné peniaze ako tie, ktoré im dajú ľudia cez svoje dane. Takže ak to niekto zaplatí, to sú ľudia, občania Slovenskej republiky. A to, že občania okrem toho, že platia dodávky zbraní na Ukrajinu, okrem toho, že sa skladajú na kadečo iné, tak sa chcú skladať aj na to, aby slovenské rodiny mali normálny životný štandard, takže práve preto to podporím.
Brixi, Otto, poslanec NR SR (2012-07-27):
Ďakujem pekne, pán predsedajúci. Pán kolega Fecko, ja sa musím priznať, že som z vášho prejavu tak trošku unesený, lebo tridsaťminútové precítené pásmo myšlienok bez toho, aby ste sa dotkli podstaty veci, skutočne nedokáže predniesť každý. Ale skúsim tak naznačiť to, čo ste povedali, a to je o spochybňovaní toho zásielkového a podomového predaja. Ja si myslím, že spochybňovať tieto zaužívané obchodné inštitúty a tvrdiť, že na to Slovenská republika a slovenský národ nie je pripravený, je minimálne dosť odvážne, a potom sa pýtam, že keď nie sú ľudia pripravení na toto, či sú pripravení na teleplatbu, inkaso alebo internet banking. Ďakujem.
Zmajkovičová, Renáta, podpredsedníčka NR SR (2013-06-05):
Vyhlasujem všeobecnú rozpravu za skončenú. Pán navrhovateľ, chcete zaujať stanovisko k rozprave? Nech sa páči.
Zelník, Štefan, poslanec NR SR (2019-10-25):
Ďakujem pekne za slovo. Chcem poďakovať kolegovi Suchánkovi za naozaj z praxe hodnotenie a podporu stratifikácie a chcem aj poďakovať za ten, ten zážitok, ktorý sme mali ako zdravotnícky výbor v Čechách, kde nám ukázali, ako sa dá robiť manažment pacienta napríklad s tým, že po kardiochirurgickej operácii ide do kúpeľov. A to presne umocňuje to moje vystúpenie predtým vo faktickej poznámke, že my musíme pripraviť legislatívne, v prvom rade legislatívne zmeny, aby to tie zdravotnícke zariadenia mohli robiť. A v Čechách to urobili. Iste tá, tá finančná stránka pre tie kúpele nie je taká ako pre bežnú kúpeľnú liečbu, ale iste dostávajú viacej, a to nám aj potvrdili, že dostávajú podstatne viacej ako iné kúpeľné zariadenia, ktoré robia bežnú rehabilitáciu. A o tom to je, že zákonom by sme mali vytvárať práve podmienky pre poskytovateľov zdravotnej starostlivosti, aby tie požiadavky, ktoré chceme v prospech pacienta, aby mohli plniť. Ďakujem.
Laššáková, Jana, podpredsedníčka NR SR (2015-05-21):
Pán poslanec chce položiť doplňujúcu otázku. Poprosím vás, zapnite pána poslanca. Nech sa páči, pán poslanec.
Pellegrini, Peter, predseda NR SR (2015-03-17):
Prezentujme sa a hlasujme o návrhu spravodajcu prerokovať tento návrh zákona v treťom čítaní ihneď. (Hlasovanie.) Prítomných 127 poslancov, za bolo 80, proti hlasovalo 5, zdržalo sa 41, nehlasoval 1. Tento bod sme schválili, respektíve schválili sme postúpenie do tretieho čítania. Otváram rozpravu v treťom čítaní , pýtam sa, či sa niekto hlási do rozpravy. Nie. Vyhlasujem rozpravu za skončenú. Nech sa páči, pán spravodajca.
Petrák, Ľubomír, poslanec NR SR (2016-11-28):
Ďakujem pekne. Pán kolega, vy ste hovorili, že z mojej strany išlo o marketing, ale ja musím povedať, že z vašej strany išlo určite o marketing, a mali ste rad nepresností, kde ste si sám odporoval. Na jednej strane tvrdíte, že fond musí byť postavený tak, aby sa sám nepožieral. To znamená, musia byť vykryté úroky minimálne na prevádzku. Prevádzka predstavuje okolo 1,6 % požičaných finančných prostriedkov, ale v druhej vete hovoríte, že fond by nemal dávať väčšie úroky, za ktoré si štát požičiava. Ak si dnes štát požičiava, čo reflektuje aj úrok fondu 0,89, tak tu máte minimálne 0,7 % stratovosti. To znamená, že to, čo vy navrhujete a tvrdíte jednou vetou, druhou vetou sám seba popierate, a myslím si, že to nie je správne. Druhá poznámka k tomuto je odpustené splátky. Odpustené splátky predstavujú 3 – 4,5 % podľa toho, aké je portfólio ľudí a ako aktuálne prebiehajú splátky, 3 až 4,5 % istiny, ktorá je požičaná. Ak si to premeníme na drobné, tak je to niekde okolo 1 až 1,5 mil. eura. Ak som garantoval, že teda v budúcom roku 2017 a v ďalších rokoch pôjde do fondu zhruba 2,5 mil. euro, to znamená, že všetky odpisy, ktoré budú vyplývať z úrokov, a teda z odpustených splátok, pokryje štát a nebude sa na ne nikto skladať. Tak ako ste povedali, že nemôžte zobrať študentovi peniaze jednému, aby pokryl, pokryl odpustené splátky inému študentovi alebo inému pedagógovi. K takému to určite nepríde a tie parametre sú nastavené tak, ako hovorím, to znamená, vaše tvrdenia sú nepravdivé.
Suchánek, Alan, poslanec NR SR (2019-05-16):
Ďakujem za slovo, pán predsedajúci. V rozprave vystúpila predkladateľka. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Brixi, Otto, poslanec NR SR (2012-09-27):
Ďakujem pekne, pani predsedajúca. Tak v súvislosti, pán kolega Novotný, s tým, čo tu bolo povedané pred voľbami, no, tak ako hovoríte, my sme v Košiciach pred voľbami nikomu z občanov nehovorili o nula tuneloch, tak ako to bolo v prípade vášho kandidáta, pričom život a pravda ukázala opak. V súvislosti s vami aj s pánom Zajacom, ktorí ste tu hovorili o kompetenciách mesta a mestských častí, vám chcem len dať do pozornosti, že toto neupravuje zákon, ale Štatút mesta Košice. Takže predtým, ako budete chcieť najbližšie sa vyjadrovať k niečomu, čomu nerozumiete, tak si najprv overte fakty. A v súvislosti s pánom Novotným. Tak áno, pán kolega. My máme záujem riešiť aj naďalej otázku mesta a mestských častí a ako sme to sľúbili vrátane Rady starostov, vrátane občianskych aktivistov, budeme to robiť v súčinnosti s obyvateľmi mesta Košice. My s nimi. Nie bez vás. Tak, ako ste to robili niekoľko posledných rokov vy. Ďakujem pekne.
Hrušovský, Pavol, predseda NR SR (2011-10-19):
Hlasujeme, páni poslanci, o návrhu. (Hlasovanie.) 147 prítomných, 129 za návrh, 13 proti, 5 sa zdržalo. Schválili sme návrh. Pristúpime k tretiemu čítaniu o zákone. Otváram rozpravu. Do rozpravy písomne ani ústne sa nehlásia poslanci s možnosťou vystúpiť, preto rozpravu vyhlasujem za skončenú. Pristúpime teraz k hlasovaniu o zákone o šľachtení a plemenitbe hospodárskych zvierat, vrátenom pánom prezidentom na opätovné prerokovanie v Národnej rade, ako celku so schválenými pripomienkami. Prosím, prezentujme sa a hlasujme. (Hlasovanie.) 147 prítomných, 11 za návrh, 89 proti, 44 sa zdržalo, 3 nehlasovali. Národná rada Slovenskej republiky zákon vrátený prezidentom Slovenskej republiky na opätovné prerokovanie neschválila. Poprosím pani poslankyňu Vittekovú, aby z poverenia výboru ústavnoprávneho Národnej rade predložila návrhy hlasovaní k vládnemu návrhu zákona o zastúpení Slovenskej republiky v Eurojuste (tlač 451). Nech sa páči, pani poslankyňa.
Gašpar, Tibor, podpredseda NR SR (2024-09-13):
Pán poslanec Jakab, nech sa páči, máte slovo.
Tomáš, Erik, poslanec NR SR (2020-09-17):
Pán Borguľa, vraj hnutie SME RODINA je moderná sociálna strana, dobre som si to napísal. (Povedané so smiechom.) To snáď nemyslíte vážne po tom všetkom, čo tu predvádzate pol roka, čo ste sa stali súčasťou vlády, ste porušili všetko sociálne alebo idete rušiť všetko sociálne, čo sme zaviedli, tak ešte si toto dovolíte tvrdiť? Nebuďte naozaj smiešny! Tuto vidím, že nie je problém o politickej korupcii ešte hovoriť aj z úst vašich kolegov zo strany, tak potom ja neviem, vy ste sa podieľali tiež na tej politickej korupcii SME RODINA aj pán minister práce sa podieľal na politickej korupcii? Prosím vás, už keď ste takto podrazili svojich vlastných voličov, mali by ste, ako hovorí niekto iný, skôr sedieť a tíško šúchať nohami pod stolom, pretože tu nejde len o to, že ste zrušili 13. dôchodok. Vy ste nezrušili len 13. dôchodok, vy ste zmrazili minimálne penzie, za ktoré ste tiež hlasovali, teda váš šéf Kollár. Vy ste zrušili obedy zadarmo, za ktoré ste hlasovali, vy ste, idete rušiť dôchodkový strop, za ktorý ste hlasovali, vy idete otvárať Zákonník práce, aby ste viac pomohli biznismenom a firmám na úkor zamestnancov. Tak, prosím vás, aká moderná sociálna strana, veď dobre vieme, že pán Kollár je bohatý podnikateľ s pochybnou minulosťou, tej sa venovať nebudem. Pán minister Krajniak tiež nie je nováčik žiadny, je to človek z ekonomického pozadia KDH, veď ministerstvo práce je už celé postavené na ľuďoch z bývalého KDH. Okej. Je pravičiar, teraz sa to ukázalo, takto sa správa ako minister práce. Ja hovorím, že pravicový prúd je legitímny, ale sa, prosím vás, vy ako SME RODINA nenazývajte modernou sociálnou stranou, ste fakt na smiech.
Lipšic, Daniel, poslanec NR SR (2015-06-17):
Ďakujem. Ešte k postaveniu prokuratúry, ja by som len rád upriamil, lebo je fakt, že o sebe prokuratúra tvrdí, že je orgánom sui generis. Ja tu tvrdím dlhodobo, že to je podľa mojej mienky prázdny termín. V 90. rokoch, v ’96.-’7. bolo rozhodnutie Ústavného súdu, že prokuratúra podľa rozhodnutia Ústavného súdu patrí k výkonnej moci, ale nechcem ísť ja teraz do právnych polemík. Faktom je, že nikde vo svete prokuratúra nie je ďalšou mocou v štáte. Je buď súčasťou výkonnej moci, aj keď nezávislejšou, alebo súdnej. Sú frankofónne krajiny, kde je prokuratúra súčasťou moci súdnej. Ale nie je niekde proste nad, nad, nad mocami alebo vedľa nich. K tej, k tej odvahe. Pre mňa je smutným svedectvom, že, že aj v pondelok, keď sa rokovalo o Gorile, že, že z vládnej strany, ale aj v podstate za 10 posledných rokov nikto nemal odvahu povedať: „Tak toto sa mi nepáči. Tak táto kauza je proste cez čiaru. Ja osobne si myslím, že to je zlé.“ Čo je mne teda ľúto. Čo je mne strašne ľúto. Mne doteraz mnohí kolegovia vyčítajú aj z dnešnej opozície, aj, aj z vládnej strany SMER, že som povedal, že, že prechádzanie poslancov v roku 2005, keď prechádzali poslanci HZDS do vládnej koalície, bolo nevysvetliteľné, zlé, neprijateľné. A áno, lebo som to pociťoval tak aj vtedy, aj potom. A mrzí ma, že, že podobné prípady, podobné kauzy zostávajú nepovšimnuté. Že sa nenájde, že to možno mnohým prekáža z vládnej strany, ale nikto nenájde odvahu to proste verejne povedať. To mi je ľúto.
P. Paška, predseda NR SR: (2008-10-24):
(Hlasovanie.) 139 prítomných, 81 za, 58 sa zdržalo. Návrh sme postúpili do druhého čítania.
Krajkovič, Mikuláš, poslanec NR SR (2018-10-24):
Pán predsedajúci, dajte, prosím, hlasovať o návrhu vlády na voľbu šiestich členov Rady Slovenského pozemkového fondu, a to pánov, a to na pánov Mareka Gocníka, Jaroslava Lovašša, Milana Hauera, Igora Chovana, Radoslava Hrušku a Zoltána Lörincza verejným hlasovaním spoločne.
Suja, Miroslav, poslanec NR SR (2021-06-22):
Ale ja som nepovedal nič, ale čo mi skáče do reči, ja nerozumiem tomu...